b'\n_START_ARTICLE_\nGunclje\n_START_SECTION_\nIzvor imena\n_START_PARAGRAPH_\nVinko Pir\xc5\xa1 je izjavil, da je ime za naselje nastalo iz dejstva, da so v\xc4\x8dasih v Guncljah imeli pse za lov (v bli\xc5\xbenji vasi Dvor je stala gra\xc5\xa1\xc4\x8dina). Po nem\xc5\xa1ko se imenuje "Hunds Loch", v slovenskem prevodu pomeni pasjo luknjo[5]. Drugi vir [13], ki je tudi bolj zanesljiv pa navaja, da ime  izhaja iz slovanskega imena Guncelj, ki je bil verjetno tudi eden izmed prvih prebivalecev kraja.\n_START_SECTION_\nSpominska plo\xc5\xa1\xc4\x8da na Zadru\xc5\xbenem domu\n_START_PARAGRAPH_\nSpominska plo\xc5\xa1\xc4\x8da na Zadru\xc5\xbenem domu je posve\xc4\x8dena Francu \xc5\xa0veglju-Budinku, ki je bil rojen 28. januarja 1917 v Guncljah. Izu\xc4\x8dil se je za mizarja, deloval pa je tudi v komunisti\xc4\x8dni partiji. Belogardisti so izvedeli, da deluje v komunisti\xc4\x8dni partiji, zato se je moral vedno bolj skrivati, vendar so ga vseeno izdali. Nemci so ga pri begu hudo ranili. Hudo ranjenega so odpeljali v bolni\xc5\xa1nico. \xc5\xa0e ne \xc4\x8disto zdravega je mu\xc4\x8dil domobranec Jo\xc5\xbeef Hlebec in ga zaprl v je\xc4\x8do. 5. maja 1945 so Franca belogardisti odpeljali na Turjak, kjer so ga ubili. Doma\xc4\x8dini so ga takoj po koncu vojne izkopali in prenesli na \xc5\xa0entvi\xc5\xa1ko pokopali\xc5\xa1\xc4\x8de [10].\n_START_SECTION_\nSmu\xc4\x8di\xc5\xa1\xc4\x8de "Poseka"\n_START_PARAGRAPH_\nNa smu\xc4\x8di\xc5\xa1\xc4\x8du Poseka v Guncljah so za\xc4\x8deli smu\xc4\x8dati \xc5\xbee med drugo svetovno vojno. Kmalu po drugi svetovni vojni so lastniki parcel podrli \xc5\xa1e ve\xc4\x8d dreves in je nastala ve\xc4\x8dja poseka. \xc5\xa0portne aktivnosti smu\xc4\x8danja in smu\xc4\x8darskih skokov je zdru\xc5\xbeeval TVD Partizan \xc5\xa0entvid. Z dodatnim \xc5\xa1irjenjem smu\xc4\x8di\xc5\xa1\xc4\x8da so leta 1950 trenirali takratni \xc4\x8dlani dr\xc5\xbeavne reprezentace. V letu 1970 je mesto Ljubljana kupilo vle\xc4\x8dnico, ki jo je odstopilo klubu Olimpija. Smu\xc4\x8di\xc5\xa1\xc4\x8de Poseka je bilo pono\xc4\x8di tudi osvetljeno. Leta 1988/89 so posekali pribli\xc5\xbeno 35 m3 lesa in premaknili 10.000 m3 zemlji\xc5\xa1\xc4\x8da, ter tako smu\xc4\x8di\xc5\xa1\xc4\x8de raz\xc5\xa1irilo navzgor in navzdol. Od leta 2008 je bilo za smu\xc4\x8di\xc5\xa1\xc4\x8de lepo poskrbljeno in na smu\xc4\x8di\xc5\xa1\xc4\x8du je obratoval tudi teptalnik. Za smu\xc4\x8di\xc5\xa1\xc4\x8de \xc5\xbee dolga leta skrbi Vili Juvan\xc4\x8di\xc4\x8d. Poseka je dolga 600 m z vi\xc5\xa1insko razliko 155 m. \xc5\xbdal pa je z letom 2017 smu\xc4\x8di\xc5\xa1\xc4\x8de izgubilo dovoljenje za obratovanje, pojavljajo pa se tudi te\xc5\xbeave zaradi parkiranja in dejstva, da je parcela v lasti ve\xc4\x8d lastnikov, ki ne najdejo skupnega dogovora.\n_START_SECTION_\nBaseball in Softball klub Gunclje\n_START_PARAGRAPH_\nV gramozni jami so leta 1976 za\xc4\x8deli igrat Baseball. \xc5\xa1port je bil za tiste \xc4\x8dase nekaj novega in je hitro pritegnil otroke in mladino. Sledili so tudi uspehi in leta 1984 so bile Gunclje v svoji kategoriji tudi evropski podprvaki. Po osamosvojitvi pa je zaradi finan\xc4\x8dnih te\xc5\xbeav in igube zanimanja klub \xc5\xbeal prenehal delovati. Danes je na prostoru biv\xc5\xa1ega basseball prostora urejno golf in rugby igri\xc5\xa1\xc4\x8de [7]. Okoli obeh igri\xc5\xa1\xc4\x8d pa je urejena tudi proga za tek na smu\xc4\x8deh in v poletnem \xc4\x8dasu sprehajalno teka\xc5\xa1ka proga.\n_START_SECTION_\nAlpinizem\n_START_PARAGRAPH_\nAlpinizem v Guncljah se je za\xc4\x8del razvijati po letu 1965, kjer so se zdru\xc5\xbeili prijatelji iz otro\xc5\xa1kih let in sosedje, ki so bili ve\xc4\x8dinoma v\xc4\x8dlanjeni v Alpinisti\xc4\x8dnem odseku (AO) Matica v Ljubljani. \xc5\xbde leta 1967 je bilo v Guncljah 6 alpinistov, kar je verjetno glede na \xc5\xa1tevilo prebivalcev najve\xc4\x8d v dr\xc5\xbeavi. Prvi alpinisti so bili: Marjan Bri\xc5\xa1ar, Danilo Cedilnik, Silvo in Viki Gro\xc5\xa1elj, Rado \xc5\xa0erjak in Slavko \xc5\xa0vegelj. Med alpinisti velja omeniti tudi \xc5\xa1e mlaj\xc5\xa1a alpinista Tadejo Kri\xc5\xbenar in Toma\xc5\xbea Jakof\xc4\x8di\xc4\x8da.[4]\n_START_SECTION_\nRugby\n_START_PARAGRAPH_\nUstanovljen je bil leta 1962 in mnogokrat preimenovan, tako da se je zdaj obdr\xc5\xbealo ime Rugby klub Ljubljana. Igri\xc5\xa1\xc4\x8de v Gucljah so uredili leta 1995.\n_START_SECTION_\nSkakanje\n_START_PARAGRAPH_\n\xc5\xbde pred drugo svetovno vojno so v Guncljah v Dolinici postavili prvo skakalnico (K 12 m). Prvo tekmovanje v Guncljah je bilo 26. 1. 1946. Tekmovanja v Guncljah so bila organizirana med letoma 1946 in 1955 na 32 metrski skakalnici, ki so jo leta 1950 pove\xc4\x8dali na 35 m. 26. Oktobra 1976 je bilo v zadru\xc5\xbenem domu Gunclje ustanovljeno SD Dolomiti za zimsko-\xc5\xa1portne potrebe krajanov. Krajani so bili naklonjeni \xc5\xa1portni dejavnosti, \xc5\xbdal pa tedaj ni bilo denarja, tako so  vse naredili sami[4].\n_START_SECTION_\nProstovoljno gasilsko dru\xc5\xa1tvo Gunclje-Male Vi\xc5\xbemarje\n_START_PARAGRAPH_\nUstanovili so ga 26. januarja 1919 pod  imenom Prostovoljno gasilsko dru\xc5\xa1tvo Gunclje._NEWLINE_Dru\xc5\xa1tvo se je razvilo iz Prostovoljnega gasilskega dru\xc5\xa1tva \xc5\xa0entvid. Od leta 1901 so imeli tudi svoj odred, ki je vklju\xc4\x8deval Gunclje, Stane\xc5\xbei\xc4\x8de in Medno. Imeli so svojo brizgalno in drugo najnujnej\xc5\xa1o opremo. Prvi poveljnik je bil Franc \xc5\xa0trukelj. Leta 1920 so prej\xc5\xa1njo orodjarno pove\xc4\x8dali v gasilski dom. Pred drugo svetovno vojno so kupili \xc5\xa1e motorno \xc4\x8drpalko ILO in zgradili tri vodne bazene, katerih prostornina zna\xc5\xa1a 48 m\xc2\xb3[4]._NEWLINE_Po vojni so opremo nekoliko posodobili, leta 1975 kupili novo motorno brizgalno Rosenbauer in kombi IMV, od leta 1976 pa imajo tudi svoj prapor. Leta 1960 je bil v starem gasilskem domu manj\xc5\xa1i po\xc5\xbear, ki je uni\xc4\x8dil ves arhiv in nekaj opreme. S prispevki krajanov ter fina\xc4\x8dno pomo\xc4\x8djo Ob\xc4\x8dinske gasilske zveze so leta 1988 zgradili nov gasilski dom na Kosijevi ulici, v naslednjem letu pa dokupili \xc5\xa1e orodno vozilo TAM 80T50. V letu 1998 so dokupili visokotla\xc4\x8dno brizgalno Kotorna na enoosni prikolici, leta 1999 pa \xc5\xa1e kombi VW Synchro. Leta 2011 so kupili novo gasilsko vozilo [4].\n_START_SECTION_\nKeglja\xc5\xa1ko dru\xc5\xa1tvo Gunclje\n_START_PARAGRAPH_\nKeglja\xc5\xa1ko dru\xc5\xa1tvo Gunclje je leta 1978 \xc5\xa1telo 40 \xc4\x8dlanov, ki so redno vadili na \xc5\xa1tiristeznem keglji\xc5\xa1\xc4\x8du v zadru\xc5\xbenem domu. Danes keglja\xc5\xa1kega dru\xc5\xa1tva ni ve\xc4\x8d [11].'